Llythyr posibl ar gyfer Awdurdodau Lleol i’w anfon at hawlwyr yr effeithir arnynt gan y Cymhorthdal Ystafell Sbâr 
 
Annwyl Mr Smith, 
 
Cymorth gyda’r newidiadau diweddar i Fudd-dal Tai 
 
Golyga newidiadau i reolau Budd-dal Tai o fis Ebrill 2013 bod y swm a gewch bellach yn seiliedig ar nifer y bobl sydd yn eich cartref a maint eich llety.
 
Mae'r newid hwn yn helpu teuluoedd sy'n byw mewn llety gorlawn i ddod o hyd i gartref newydd a helpu i leihau nifer y bobl ar restrau aros. Mae pobl sy'n rhentu gan landlordiaid preifat eisoes yn cael Budd-dal Tai yn y modd hwn, ac mae hyn yn ei gwneud yn deg i bawb.
 
Os yw eich Budd-dal Tai wedi cael ei leihau, mae ystod o opsiynau a all helpu. Mae'r llythyr hwn yn egluro mwy am y dewisiadau hynny. 
 
•	Gallech ystyried symud i gartref arall sy'n diwallu eich anghenion yn well, neu'n meddwl am gyfnewid cartref. Siaradwch â ni neu eich cymdeithas dai am gyngor - gallwch ddod o hyd i ragor o wybodaeth yn www.gov.uk/apply-swap-homes-council.
•	Gall canfod gwaith neu gynyddu eich oriau, os oes modd, fod yn un o'r ffyrdd gorau i unioni unrhyw ddiffyg. ​​Efallai y caiff rhai o'ch enillion ei anwybyddu wrth gyfrifo eich Budd-dal Tai neu fudd-daliadau eraill a gewch. Gallwch weld faint yn well eich byd y gallech fod mewn gwaith trwy ddefnyddio'r Cynghorydd Budd-daliadau yn www.gov.uk/benefits-adviser a chael mynediad hawdd at filoedd o swyddi ar Paru Swyddi Ar-lein yn www.gov.uk/chwilio-am-swydd. 
•	Os oes gennych letywr, ni ystyrir ei ystafell yn sbâr. Bydd angen i chi ddweud wrth y swyddfa budd-daliadau rydych yn eu rhentu ganddynt, ond ni fydd y £20 cyntaf o incwm wythnosol yn effeithio ar y swm y cewch eich talu. Mae rhagor o wybodaeth ar gael yn www.gov.uk/rent-room-in-your-home. 
 
Os ydych yn hawlio Credyd Cynhwysol, mae’r rheolau ynglŷn â sut mae eich budd-dal yn cael ei gyfrifo yn wahanol. Siaradwch gyda’ch Hyfforddwr yn y Ganolfan Byd Gwaith i ddarganfod mwy.

Os na allwch dalu eich rhent, neu os ydych chi'n poeni, siaradwch â ni am gyngor neu gymorth. Os hoffech gael cyngor annibynnol am reoli eich arian, gallwch hefyd ymweld â'r Gwasanaeth Cynghori Ariannol yn www.moneyadviceservice.org.uk 
 
Os oes angen mwy o help arnoch gyda chostau tai, mae’n bosibl y gallwn gynnig cymorth ychwanegol a elwir yn Daliad Tai Dewisol. Mae hyn yn dibynnu ar eich amgylchiadau. Cysylltwch â ni am fwy o wybodaeth.
 
Yn gywir, 
 
Swyddog awdurdod lleol